naìtásya paśóḥ samiṣṭayajū́ṃṣi juhuyānná hr̥dayaśūlénāvabhr̥thámabhyáveyādārambho vā́ eṣò 'gnéḥ paśúrvyavasargó devátānāṃ samiṣṭayajū́ṃṣi saṃsthā̀vabhr̥tho nédārambhé devátā vyavasr̥jā́ni nédyajñáṃ saṃsthāpáyānī́ti sa vai sámevá sthāpayedeténa paśúneṣṭvā tátprajā́patirapaśyadyáthaitásyāgnerántaṃ ná paryaittásmātsáṃsthāpayedyádvevá saṃsthāpáyati prāṇá eṣá paśustásya yádantariyā́tprāṇásya tádantáriyādyádu vaí prāṇásyāntariyāttáta evám mriyeta tásmātsámevá sthāpayedathā́to vratā́nāmevá